जोधपुर- मेडिकल कॉलेज के अराजपत्रित कर्मचारी आज मनाएंगे गोल्डन जुबली
डॉ. एसएन मेडिकल कॉलेज के अराजपत्रित कर्मचारी मंगलवार को गोल्डन जुबली मनाएंगे। मेडिकल कॉलेज के ऑडिटोरियम में आयोजित इस कार्यक्रम में मुख्य अतिथि सांसद गजेंद्रसिंह, विशिष्ट अतिथि विधायक कैलाश भंसाली, जोगाराम पटेल, जिला प्रमुख पूनाराम चौधरी, जेएनवीयू के वाणिज्य संकाय के डीन महेंद्रसिह राठौड़ होंगे। समन्वय समिति अराजपत्रित कर्मचारी संघ के सचिव मुरली मनोहर शर्मा बताया कि इस कार्यक्रम में वर्ष 1965 से 2015 तक कॉलेज में सेवा दे चुके सभी अराजपत्रित कर्मचारियों का सम्मान किया जाएगा। साथ ही अभी कॉलेज में उत्कृष्ट सेवाएं दे रहे कर्मियों को भी सम्मानित किया जाएगा। संघ अध्यक्ष जुल्फिकार अली ने बताया कि मेडिकल कॉलेज निर्माण में भूमि दान देने वाले करणीसिंह को भी सम्मानित किया जाएगा। साथ ही जोधपुर में रहने वाले पूर्व प्राचार्यों को भी आमंत्रित किया गया है। इस मौके पर रक्तदान शिविर का आयोजन भी होगा।
bho_Deva hin_Deva